Diari Oficial de la Generalitat Valenciana


Sumari del DOGV 9314, del 06-04-2022 (2022/2931)

Extracte de la Resolució de 22 de març de 2022, del rector de la Universitat Politècnica de València, per la qual es convoca «La UPV amb els Objectius de Desenvolupament Sostenible. IV Concurs de Treballs Finals de Grau i Tesines Finals de Màster en pro del Desenvolupament Humà Sostenible i la Cooperació Internacional».
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9314

Data del DOGV
:   06-04-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/2931


Data del document
:   22-03-2022

Organisme emissor
:   Universitat Politècnica de València

Tipus de document
:   Extracte

Descriptors 

:   * distinció honorífica

Extracte de la Resolució de 22 de març de 2022, del rector de la Universitat Politècnica de València, per la qual es convoca «La UPV amb els Objectius de Desenvolupament Sostenible. IV Concurs de Treballs Finals de Grau i Tesines Finals de Màster en pro del Desenvolupament Humà Sostenible i la Cooperació Internacional». [2022/2931]  
BDNS (identif.): 618678.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/618678)  
  
1. Objecte  
La Universitat Politècnica de València (UPV) convoca la quarta edició del concurs: «La UPV amb els Objectius de Desenvolupament Sostenible. IV Concurs de Treballs Finals de Grau i Tesines Finals de Màster en pro del Desenvolupament Humà Sostenible i la Cooperació Internacional». El concurs premiarà el compromís de la UPV amb la cooperació internacional al desenvolupament en el marc de l'Agenda 2030 per al desenvolupament sostenible. Amb aquesta finalitat, premiarà els millors treballs de Fi de Grau (TFG) i treballs de Fi de Màster (TFM) en aquesta matèria.  
  
2. Quantia de les ajudes  
L'organització del concurs atorga els guardons següents:  
- Un primer premi en modalitat TFM, dotat amb 1.000 euros.  
- Dos primers premis en modalitat TFG, dotats amb 500 euros cadascun.  
- Un accèssit per cada modalitat. Cada accèssit rep un diploma oficial.  
  
3. Persones destinatàries  
Persones titulades per la UPV que hagen defensat el TFG o TFM, amb una nota igual o superior a 8, en els cursos 2019-2020, 2020-2021 i 2021-2022, i els treballs de les quals guarden relació amb la cooperació internacional al desenvolupament i els ODS. Les persones participants han de lliurar una carta d'aval del tutor/a en la qual defense els motius de la seua candidatura i especifique la nota obtinguda en el treball.  
  
4. Presentació de sol·licituds  
Les propostes es lliuren a través del registre digital, en la seu electrònica de la UPV (https://sede.upv.es/) -> Presentació de sol·licitud genèrica -> Destinació -> Centre de Cooperació al Desenvolupament.  
El termini de presentació de sol·licituds comença a partir de l'endemà de la publicació de l'extracte d'aquesta convocatòria en el Diari Oficial de la Generalitat Valenciana i finalitza el dia 30 d'abril del 2022.  
  
València, 22 de març de 2022.- El rector: José E. Capilla Romá.